NÁVRH

UZNESENIE VLÁDY SLOVENSKEJ REPUBLIKY

**č. ...**

z .......... 2019

**k návrhu na ratifikáciu Protokolu č. 16 k Dohovoru o ochrane ľudských práv a základných slobôd**

|  |  |
| --- | --- |
| Číslo materiálu: | 02794/2019/13 |
| Predkladateľ: | minister spravodlivosti Slovenskej republiky |

Vláda

1. súhlasí
	1. s ratifikáciou Protokolu č. 16 k Dohovoru o ochrane ľudských práv a základných slobôd (ďalej len „protokol“),
	2. s vyhlásením podľa článku 10 v nasledovnom znení:

„V súlade s článkom 10 protokolu Slovenská republika vyhlasuje, že najvyššie súdy a tribunály určené na účely článku 1 ods. 1 protokolu sú Najvyšší súd Slovenskej republiky a Ústavný súd Slovenskej republiky. Slovenská republika ďalej vyhlasuje, že Najvyšší súd Slovenskej republiky má právomoci vyplývajúce z tohto protokolu len vtedy, keď koná v postavení kasačného súdu a dovolacieho súdu.“

1. odporúča

**Národnej rade Slovenskej republiky**

* 1. vysloviť súhlas s protokolom a s vyhlásením podľa článku 10,
	2. rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

**prezidentovi Slovenskej republiky**

* 1. ratifikovať protokol po vyslovení súhlasu Národnej rady Slovenskej republiky s vyhlásením podľa článku 10.
1. poveruje

predsedu vlády Slovenskej republiky

* 1. predložiť protokol na vyslovenie súhlasu Národnej rade Slovenskej republiky a na rozhodnutie, že ide o medzinárodnú zmluvu podľa článku 7 ods. 5 Ústavy SR, ktorá má prednosť pred zákonmi,

**ministra spravodlivosti Slovenskej republiky**

* 1. odôvodniť návrh na vyslovenie súhlasu s dohovorom v Národnej rade Slovenskej republiky
1. ukladá

**ministrovi spravodlivosti Slovenskej republiky**

* 1. požiadať ministra zahraničných vecí a európskych záležitostí vykonať príslušné opatrenia súvisiace s nadobudnutím platnosti protokolu pre Slovenskú republiku,
	2. požiadať ministra zahraničných vecí a európskych záležitostí zabezpečiť vyhlásenie protokolu v Zbierke zákonov Slovenskej republiky.

 Vykonajú:

 predseda vlády Slovenskej republiky

 minister spravodlivosti Slovenskej republiky

 minister zahraničných vecí a európskych záležitostí Slovenskej republiky

**Na vedomie:**

 prezident Slovenskej republiky

 predseda Národnej rady Slovenskej republiky

 generálny prokurátor Slovenskej republiky